Vyf sterf in bakkie-ongeluk | Maroela Media
Vyf mense is dood en nege beseer in 'n bakkie-ongeluk in die Oos-Kaap.
Kapt. Jackson Manatha, woordvoerder van die polisie, het gesê die ongeluk het Vrydag omstreeks 15:00 op die N2 naby die Doti-nedersetting buite Butterworth plaasgevind.
"Veertien mense was in die bakkie toe die ongeluk plaasgevind het. Die oorsaak van die ongeluk is nie bekend nie en word nog ondersoek. Daar was nie 'n ander voertuig in die ongeluk betrokke nie," het Manatha gesê.
Vyf mense, onder wie vier vroue en 'n man, is op slag dood. Nege mense het ernstige beserings opgedoen en is in 'n ernstige toestand na die Butterworth-hospitaal geneem.
Die ouderdomme van die oorledenes kon nie dadelik vasgestel word nie.
Die Dutywa-polisie ondersoek 'n saak van strafbare manslag.
Oorsaak onbekend Logies die bakkie was oorlaai en bestuurde nie bevoeg om voertuig te kon hanteer nie Seker nie eers permit gehad om mense te vervoer ook nie
Vyf dood en nege beseer. Veertien mense in 'n bakkie. Twee voorin ( ek neem aan hulle het by die wet gehou) beteken dat daar twaalf agterop was. Hoe op aarde pas jy twaalf passasiers en hul bagasie agterop 'n bakkie? Daar word nie melding gemaak van kinders nie so ons kan aanneem dat almal volwassenes was.
Veertien mense, een bakkie? Liewe hemel die voertuig was dood eenvoudig heeltemal oorlaai. En dit was die oorsaak v daai ongeluk. Not exactly rocket science…
Veertien mense op bakkie? Klink soos in indie. Daar is mos onlanks a wet uit wat jou verbied om mense agter op a oop bakkie te karwei?